A causa d'a suya baxa estatura, Messi tiene un zentro de gravedat más baixo que chugadors más altos, por o que tiene más achilidat pa cambiar d'adreza más aprisa y evadir escobadas de rivals; isto fazió que os meyos d'España empezasen a clamar-lo "A Pulz Atomica". Tot y con no estar fisicamén imponén, tiene una fuerza significativa en a parte superior d'o cuerpo, o que, combinau con o suyo baixo zentro de gravedat y equilibrio, l'aduya a resistir os espolons fisicos d'os oponentes; en consecuenzia, s'ha destacau por "simular" poco en un esporte plagau de chugadors que actúan asinas. As suyas curtas pero fuertes camas le permiten executar velozes airadas d'azelerazión mientres que os suyos rapidos piez le permiten mantener controlada a pilota a velozidaz altas. O suyo exentrenador d'o Barcelona, Pep Guardiola, dizió bella vez que "Messi ye l'unico chugador que ye más rapido con a pilota que sin ella". Anque milloró a suya abelidat con a suya cama menos habil en a metat d'as suyas 20, Messi ye un chugador predominantemén zurdo; con a parte esterior d'o suyo piet zurda empeza corridas recatiando, mientres que con a parte interna finaliza as chugadas rematando u dando una asistenzia u pase.